Ο **Νίκολα Γκρούεφσκι**, προφέρεται: [ˈnikɔɫa ˈɡruefski] ( ακούστε), 31 Αυγούστου 1970-) είναι Σλαβομακεδόνας πολιτικός, πρώην πρωθυπουργός της Βόρειας Μακεδονίας από το 2006 έως το 2016 και φυγάς.

Τον Μάιο του 2018 καταδικάστηκε σε ποινή φυλάκισης δύο ετών με κατηγορίες διαφθοράς. Τον Νοέμβριο του 2018 διατάχθηκε να εκτίσει την ποινή του, αλλά δεν έκανε check-in με τις αρχές και αντ' αυτού διέφυγε στην Ουγγαρία, όπου ζήτησε και του χορηγήθηκε πολιτικό άσυλο.

Οικογένεια και πρώτα χρόνια
---------------------------

Ο Νίκολα Γκρούεφσκι γεννήθηκε στα Σκόπια στις 31 Αυγούστου 1970, ενώ ο πατέρας του είχε γεννηθεί στο χωριό Αχλάδα της Φλώρινας. Ο παππούς του, Νικόλαος Γρούιος (1911 - 1940), πολέμησε ως στρατιώτης του Ελληνικού Στρατού κατά τη διάρκεια του ελληνοϊταλικού πολέμου, πληγώθηκε στη μάχη και πέθανε στο στρατιωτικό νοσοκομείο Φλώρινας στις 19 Νοεμβρίου 1940 και το όνομά του είναι χαραγμένο στο ηρώο της Αχλάδας, μαζί με τους χωριανούς που σκοτώθηκαν στους Βαλκανικούς Πολέμους, στη μικρασιατική εκστρατεία και το Β΄ Παγκόσμιο Πόλεμο.Κατά τον ελληνικό εμφύλιο πόλεμο η οικογένεια του πατέρα του Γκρούεφσκι, όπως χιλιάδες άλλοι Σλαβομακεδόνες, κατέφυγε από την ελληνική στη γιουγκοσλαβική Μακεδονία.

Οι γονείς του χώρισαν και ο Γκρούεφσκι μεγάλωσε με τη μητέρα του, που εργαζόταν ως νοσηλεύτρια. Κατά τη διάλυση της Γιουγκοσλαβίας ο θείος του, Γιόρνταν Μιγιάλκοφ, ήταν υπουργός εσωτερικών της κυβέρνησης που οδήγησε τη Σοσιαλιστική Δημοκρατία της Μακεδονίας στην ανεξαρτησία. Ο Γκρούεφσκι σπούδασε οικονομικά και ξεκίνησε να εργάζεται στο χρηματοοικονομικό τομέα, ως ο πρώτος χρηματιστής του χρηματιστηρίου των Σκοπίων. Το 1996 εισήλθε στην πολιτική εκλεγόμενος δημοτικός σύμβουλος των Σκοπίων και το 1997 έγινε γνωστός ως οικονομολόγος γράφοντας για οικονομικά ζητήματα. Την επόμενη χρονιά διορίστηκε υπουργός εμπορίου και το 1999 υπουργός οικονομικών.

Οικονομική πολιτική
-------------------

Στην κυβέρνηση του Λιούμπτσο Γκεοργκιέβσκι (*Ljubco Georgievski*) ήταν υπουργός Οικονομικών, μέχρι το 2002. Ανάμεσα στα επιτεύγματά του όταν ήταν υπουργός καταγράφεται και η ιδιωτικοποίηση της "Fenimak", ενώ προέβη και σε οικονομικές μεταρρυθμίσεις. Επίσης, εισήγαγε τον ΦΠΑ (18%) και υποχρέωσε τις επιχειρήσεις να εκδίδουν νόμιμες λιανικές αποδείξεις.

Πρωθυπουργός
------------

Έπειτα από την ήττα του ВМРО-ДПМНЕ (VMRO-DPMNE) στις βουλευτικές εκλογές του 2002, ο Γκρούεφσκι προβλήθηκε ως ηγέτης υπέρ της ΕΕ. Το VMRO-DPMNE κέρδισε τις βουλευτικές εκλογές στις 5 Ιουλίου 2006 και έναν μήνα μετά σχημάτισε νέα κυβέρνηση με νεανικό σχήμα. Στις 27 Αυγούστου 2006, ο Γκρούεφσκι έγινε πρωθυπουργός της Βόρειας Μακεδονίας (τότε Πρώην Γιουγκοσλαβική Δημοκρατία της Μακεδονίας).

Τον Ιούνιο του 2007 έλαβε μέρος σε συνάντηση κορυφής στα Τίρανα μαζί με τον Πρόεδρο των ΗΠΑ και τους πρωθυπουργούς της Αλβανίας και της Κροατίας.

Στις εκλογές που διεξήχθησαν τον Ιούνιο του 2008 κατάφερε να επικρατήσει άνετα και το κόμμα του κατέλαβε πάνω από τις μισές έδρες του κοινοβουλίου, η εκλογική διαδικασία όμως σκιάστηκε από βία και νοθεία κυρίως λόγω έριδας μεταξύ των αλβανικών κομμάτων της Βόρειας Μακεδονίας.

Ο Γκρούεφσκι έλαβε εντολή για σχηματισμό νέας κυβέρνησης στις 23 Ιουνίου του 2008 έπειτα από τη διεξαγωγή των πρόωρων βουλευτικών εκλογών τον ίδιο μήνα. Στις εκλογές αυτές το κόμμα του απέσπασε 63 επί συνόλου 120 εδρών στο Κοινοβούλιο.

Ο εντολοδόχος πρωθυπουργός Γκρούεφσκι και ο αρχηγός του μέχρι πρότινος αντιπολιτευόμενου αλβανικού κόμματος DUI (Ένωση για την Δημοκρατική Ένταξη) Αλί Αχμέτι, συμφώνησαν για το σχηματισμό κυβέρνησης, τον Ιούλιο του 2008.

Η νέα κυβέρνηση εγκρίθηκε στις 26 Ιουλίου του 2008, με 78 υπέρ επί συνόλου 120 βουλευτών στη Βουλή της χώρας 

Στις 17 Απριλίου 2014 το κυβερνών κόμμα VMRO-DPMNE του Γκρούεφσκι κέρδισε τις βουλευτικές εκλογές και ο ίδιος έλαβε νέα εντολή σχηματισμού κυβέρνησης.

Η νέα κυβέρνηση εγκρίθηκε από το Κοινοβούλιο στις 19 Ιουνίου 2014 με 77 ψήφους υπέρ και 6 κατά. Οι βουλευτές του σλαβικού συνασπισμού της αντιπολίτευσης δεν αναγνώρισαν το αποτέλεσμα των βουλευτικών εκλογών και την κυβέρνηση.

Παραίτηση
---------

Στις 4 Ιανουαρίου του 2016 ανακοίνωσε την παραίτηση του από την πρωθυπουργία λόγω των τελευταίων πολιτικών εξελίξεων και τον σχηματισμό υπηρεσιακής κυβέρνησης έτσι ώστε να οδηγηθεί η χώρα σε πρόωρες εκλογές. Προσωρινός πρωθυπουργός ανέλαβε ο Εμίλ Ντιμιτρίεφ.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. gruevski-nikola. Ανακτήθηκε στις 9  Οκτωβρίου 2017.
2. ↑  (Γερμανικά) *Munzinger Personen*. 00000025954. Ανακτήθηκε στις 9  Οκτωβρίου 2017.
3. ↑  *Τσεχική Εθνική Βάση Δεδομένων Καθιερωμένων Όρων*. jo20211116058. Ανακτήθηκε στις 1  Μαρτίου 2022.
4. ↑  Ανακτήθηκε στις 10  Ιουλίου 2019.
5. ↑  Ανακτήθηκε στις 23  Δεκεμβρίου 2021.
6. ↑  «North Macedonia's fugitive ex-PM Gruevski convicted for inciting mob attack in municipality building». *www.intellinews.com*. 30 Σεπτεμβρίου 2020. Ανακτήθηκε στις 5 Νοεμβρίου 2020.
7. ↑  «Gruevski sentenced to 2 years in prison in 'Tank' case». *Independent Balkan News Agency* (στα Αγγλικά). 23 Μαΐου 2018. Αρχειοθετήθηκε από το πρωτότυπο στις 17 Ιανουαρίου 2021. Ανακτήθηκε στις 5 Νοεμβρίου 2020.
8. ↑  «Macedonia Police Intensify Hunt for Ex-PM Gruevski». *Balkan Insight* (στα Αγγλικά). 13 Νοεμβρίου 2018. Ανακτήθηκε στις 5 Νοεμβρίου 2020.
9. ↑  «Macedonia's Gruevski Gets Hungary Asylum, Alleges Murder Plot». *Balkan Insight* (στα Αγγλικά). 20 Νοεμβρίου 2018. Ανακτήθηκε στις 5 Νοεμβρίου 2020.
10. 1 2 3  T.J. (12-04-2011). «Macedonia's prime minister: A profile of Gruevski». *The Economist*.. Ανακτήθηκε στις 05-01-2016.
11. ↑  «Ο Έλληνας Νίκος Γρούιος παππούς του Γκρούεφσκι». *www.zougla.gr*. Ανακτήθηκε στις 15 Μαρτίου 2022.
12. ↑  «Αποκαλυπτικές μαρτυρίες για τον Έλληνα παππού του Γκρούεφσκι». *www.zougla.gr*. Ανακτήθηκε στις 15 Μαρτίου 2022.
13. ↑  Ναυτεμπορική Αρχειοθετήθηκε 2008-06-27 στο Wayback Machine. *ΠΓΔΜ: Ο Νίκολα Γκρούεφσκι έλαβε την εντολή σχηματισμού κυβέρνησης*, 23-6-2008
14. ↑  Ελεύθερος Τύπος, *Συμφωνία για συνασπισμό*, 5-7-2008
15. ↑  Ελεύθερος Τύπος Αρχειοθετήθηκε 2008-08-02 στο Wayback Machine. *Εγκριση της νέας κυβέρνησης΄*, 27-7-2008
16. ↑  ΠΓΔΜ: Εντολή σχηματισμού κυβέρνησης έλαβε ο Ν. Γκρούεφσκι Αρχειοθετήθηκε 2014-07-20 στο Wayback Machine. ΑΜΠΕ/Ναυτεμπορική (ηλεκτρονική έκδοση), 19-5-2014.
17. ↑  ΠΓΔΜ: Ψήφο εμπιστοσύνης έδωσε η Βουλή στον Νίκολα Γκρούεφσκι, Το Βήμα (ηλεκτρονική έκδοση), 19-6-2014.
18. ↑  «Σκόπια: Παραίτηση Γκρούεφκσι - Σχηματισμός υπηρεσιακής κυβέρνησης». *Newpost.gr*. Ανακτήθηκε στις 15 Μαρτίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νίκολα Γκρούεφσκι** |

* Βιογραφικό σημείωμα γραμμένο από τον ίδιο
* Μαρτυρίες για τον παππού του Γκρουέφσκι Αρχειοθετήθηκε 2016-03-04 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 1850510
* LCCN: n2003100824
* ISNI: 0000 0000 4515 7491
* GND: 1138860328
* NKC: jo20211116058

 |

 |

|  |  |
| --- | --- |
| εικονίδιο Βόρεια Μακεδονία | Πύλη Βόρεια Μακεδονία |